Jordi Puig retrata els visitants del Teatre-Museu Dalí | Notícies | Fundació Gala - Salvador Dalí
Jordi Puig retrata els visitants del Teatre-Museu Dalí
Notícies. Jordi Puig retrata els visitants del Teatre-Museu Dalí
Figueres, 7 de juny de 2006
El fotògraf ha instal·lat un senzill plató a la sortida del Teatre-Museu Dalí de Figueres per retratar els visitants durant tota una jornada. Amb aquesta iniciativa tanca un cicle de retrats iniciat fa tres anys: la primera idea va ser “Bessons”, la segona, “Bigotis”. Se n’ha pogut veure una tria durant el mes de juny a la Nau Côclea, al municipi de Camallera. L’Empordà publicarà un suplement especial amb totes les persones retratades i amb textos de Josep Playà i Vicenç Pagès.
Segons Jordi Puig, els museus no serien res sense les persones que els visiten i, per tant, han estat aquestes les protagonistes, una idea que coincideix plenament amb el que havia manifestat Salvador Dalí referint-se a les seves joies.
Jordi Puig és també l’autor de les fotografies que il·lustren dos llibres coeditats entre la Fundació Gala-Salvador Dalí i Triangle Postals, Dalí: el triangle de l’Empordà i la guia del Teatre-Museu, de la qual Montse Aguer i Antoni Pitxot són els autors dels textos.
Jordi Puig retratant una de les visitants
Web de Jordi Puig
Web de Nau Côclea